ACG_Ursii

=Ursii= Ursul polar (sau ursul alb) traieste in zona bazinului arctic polar sau pe coastele si insulele Oceanului Inghetat. Poate calatori pana la 30 km pe zi sau poate inota mai mult de 100 km zilnic doar pentru a-si gasi hrana. Fiind niste animale foarte mari, ursii polari trebuie sa manance cel putin doua kg de carne pe zi, pentru a supravietui. Hrana lor consta in principal din foci, morse sau pui de balena, dar - in lipsa acestora - pot manca si reni, pasari, rate, pesti sau oua.

Barlogul ursului alb este sapat de mascul in gheata, avand cam 2 metri lungime si 1,5 metri inaltime. In acest culcus sta femela din octombrie pana in martie-aprilie, cand iese din ascunzatoare impreuna cu puii sai.

Ursul alb este un mamifer mare, cantarind intre 350 si 650 kg (masculul este de 2-3 ori mai greu decat femela), iar lungimea sa variaza intre 2,5 si 3 metri. Este de obicei un animal singuratic, iar cand se afla in grup, acest grup este format ori dintr-o pereche mascul-femela, ori dintr-o femela impreuna cu puii ei.(Stiati ca ursul polar poate mirosi o foca de la 32 km departare?)

Koala este un fel de urs mic (cantareste doar 9 kg), cu blana gri, avand pete maronii ici-colo, care traieste in copaci, facand parte din categoria marsupialelor erbivore. Principala lui hrana sunt frunzele de eucalipt (mai sunt numite si frunze de guma), care ii asigura aproape 90% din necesarul de apa.

Micul ursulet Koala poate fi intalnit in special in Sudul Australiei, in Queensland sau in Victoria. Traieste in grupuri mari (exact ca si oamenii), iar zonele respective sunt pline de paduri de eucalipt, (in Australia exista cam 600 de tipuri din acest copac, Koala preferand doar cateva dintre ele).

Frunzele de eucalipt sunt bogate in fibra si apa, dar slabe in elemente nutritive, Koala mancand intre 200 si 500 de grame zilnic. Acest meniu ii da ursuletului multa energie, hrana fiind retinuta in organism mult timp datorita sistemului digestiv foarte lent si a somnului de circa 18 ore pe zi de care se lasa cuprins. Cele 5-6 ore in care se hraneste sunt dimineata devreme sau noaptea tarziu, atunci cand frunzele contin maximum de umiditate, Koala fiind in special un animal nocturn. Stiati ca numele lui “Koala” inseamna in limba aborigenilor australieni “fara sa bea apa deloc”?

Panda sau Marele panda este un urs relativ rar (in prezent mai exista doar 700 de exemplare), care traieste doar in regiunea muntoasa Sichuan din centrul Chinei, datorita umiditatii foarte ridicate si a padurilor dese de bambus si conifere. Se hraneste cu tulpini si frunze de bambus, dar si cu alte plante, mamifere mici, pasari, pesti sau oua.

Ursul Panda este un mamifer mare, cantarind pana la 175 de kg si avand intre 1,4 si 2 metri lungime.

Barlogul este construit de femela, care sta in culcus circa 5 luni, dupa care naste unul sau doi pui, foarte mici si orbi. Mama il ingrijeste doar pe unul dintre ei, caruia ii creste blana dupa 10 zile, avand aceeasi culoare ca a parintilor lui: urechile, blana din jurul ochilor, picioarele si umerii negre, iar in rest blana este alba.

O ruda mai ciudata a Marelui panda este ursul panda rosu sau micul panda care, fata de “fratele” sau mai mare, are blana rosie, este mult mai mic, iese din barlog doar noaptea si, dupa ultimele studii facute de zoologi, se hraneste si cu carne. Stiati ca Marele panda petrece intre 18 si 20 de ore mancand, iar hrana lui sunt in proportie de 95% frunzele de bambus?

Ursul negru (sau Ursus Americanus) traieste in America de Nord, in padurile din est si vest, in Canada si Muntii Stancosi, pana la altitudini de 2000-2300 de metri. Este un mamifer omnivor, hranindu-se in special cu plante si fructe. Hiberneaza foarte rar sau aproape deloc, pe perioade foarte scurte, timp in care iese din barlog doar o data pentru a manca.

Ursii negri traiesc solitari sau foarte rar cate doi (mascul - femela), in timpul imperecherii, in perioada iunie - iulie. Dupa 7 luni, femela naste intre 1 si 5 pui foarte mici, care cresc foarte repede, putand trai pana la 25 de ani. Sunt animale mari, avand intre 1 si 2 metri lungime si 1-1,5 metri inaltime (sau 1,5 - 2,5 metri cand se ridica in doua labe). Blana lor nu este neaparat neagra, ci poate fi maroniu inchisa, bej sau chiar galbena. Stiati ca parcul national “Bear Country” din America de Nord este cea mai mare rezervatie de ursi negri din lume si ca acolo traieste in libertate o mica ursoaica cu blana aproape blonda pe care o cheama Marilyn Monroe?

Ursul Grizzly este foarte asemanator cu ursul negru, diferentele fiind ca este mult mai agresiv (de unde si numele latinesc de Ursus arctos horribilis), blana lui nu este la fel de deschisa ca a ursului negru si este in special un animal nocturn, foarte rar iesind din barlog in zori. Fiind un mamifer pe cale de disparitie, ursul Grizzly este intalnit doar in Parcul Yellowstone, din America de Nord. Se hraneste cu cadavre de bizon sau pui de elan, mai ales primavara. In rest, mananca iarba, seminte, fructe de padure, radacini, diferite plante si furnici. Perioada de hibernare este mult mai lunga decat a altor ursi, in acest timp avand loc si nasterea puilor (intre 1 si 4), mici, cu corpul acoperit de o blana mica si rara, avand o greutate de jumatate de kilogram. Stiati ca un urs grizzly poate manca intr-o zi mai mult de 200.000 de fructe de padure?